Държавен вестник, бр. 20, 2022 г., стр. 45

БРОЙ  20	
Д Ъ Р Ж А В Е Н  В Е С Т Н И К 	
СТР.  45  
62 
 
 
15.5.2.11 За всеки член на екипажа, участващ в операции по прехвърляне на товари, се осигурява 
защитно облекло, което е устойчиво на водороден пероксид. Защитното облекло включва 
незапалими комбинезони, подходящи ръкавици, ботуши и защита на очите. 
15.5.2.12 при прехвърляне на водороден прекис съответната тръбопроводна система трябва да бъде 
отделна от всички други системи. Товарните маркучи, използвани за прехвърляне на водороден 
пероксид, се обозначават с „САМО ЗА ПРЕХВЪРЛЯНЕ НА ВОДОРОДЕН ПЕРОКСИД“. 
15.5.3 Процедури за проверка, почистване, пасивиране и товарене на резервоари за превоз на 
разтвори на водороден пероксид 8-60%, които са съдържали други товари, или за превоз на други 
товари след превоза на водороден пероксид 
15.5.3.1 Резервоарите, които съдържат товари, различни от водороден пероксид, се проверяват, 
почистват и пасивират преди повторна употреба за транспортиране на разтвори на водороден 
пероксид. Процедурите за проверка и почистване, посочени в точки 15.5.3.2—15.5.3.8 по-долу, се 
прилагат както за резервоари от неръждаема стомана, така и за резервоари от чист алуминий (вж. 
точка 15.5.2.2). Процедурите за пасивиране са дадени в точка 15.5.3.9 за неръждаема стомана и в 
15.5.3.10 за алуминий. Освен ако не е посочено друго, всички стъпки се прилагат за резервоарите и 
за цялото свързано оборудване, което е било в контакт с другия товар.
63 
 
 
 
 
15.5.3.2 След разтоварването на предходния товар резервоарът се привежда в безопасно 
състояние и проверява за всякакви остатъци, котлен камък и ръжда. 
15.5.3.3 Резервоарите и свързаното с тях оборудване се измиват с чиста филтрирана вода. 
Използваната вода трябва да има най-малко качеството на питейната вода с ниско 
съдържание на хлор. 
15.5.3.4 Остатъците и изпаренията на предишния товар се отстраняват чрез обработване с 
пара на резервоара и оборудването. 
15.5.3.5 Резервоарът и оборудването се измиват отново с чиста вода (с качество, както по-
горе) и се изсушават, като се използва филтриран въздух, без маслени примеси. 
15.5.3.6 От атмосферата в резервоара се вземат проби и се изследват за наличието на 
органични пари и концентрация на кислород. 
15.5.3.7 Резервоарът се проверява отново чрез визуална проверка, за остатъци от предишния 
товар, котлен камък и ръжда, както и за миризма от предишния товар. 
15.5.3.8 Ако инспекцията или измерванията покажат наличие на остатъци от предишния 
товар или неговите пари, действията, описани в точки 15.5.3.3—15.5.3.5, се повтарят. 
15.5.3.9 Резервоарът и оборудването, изработени от неръждаема стомана, които са 
съдържали товари, различни от водороден пероксид или които са били ремонтирани, се 
почистват и пасивират, независимо от предишната пасивиране, съгласно следната 
процедура: 
.1 Новите заварки и другите ремонтирани части се почистват и забърсват с помощта на 
неръждаема телена четка, длето, шкурка или кожа. Грубите повърхности трябва да се 
загладят. Необходимо е окончателно полиране. 
.2 Остатъците от мазнини и масла се отстраняват чрез използването на подходящи 
органични разтворители или разтвори на детергенти във вода. Трябва да се избягва 
използването на хлорни съединения, тъй като те могат сериозно да повлияят на 
пасивацията. 
.3 Остатъците от обезмаслителя се отстраняват, последвано от измиване с вода. 
.4 При следващата стъпка налепите и ръждата се отстраняват чрез прилагане на киселина 
(напр. смес от азотна и флуороводородна киселина), след което отново се измива с чиста 
вода. 
.5 Всички метални повърхности, които могат да влязат в контакт с водороден прекис, се 
пасивират чрез прилагане на азотна киселина с концентрация между 10 и 35 % от масата. 
Азотната киселина не трябва да съдържа тежки метали, други окисляващи агенти или 
флуороводород. Процесът на пасивиране продължава от 8 до 24 часа в зависимост от 
концентрацията на киселина, температурата на околната среда и други фактори. През това 
време се осигурява непрекъснат контакт между повърхностите, които ще бъдат пасивирани, 
и азотната киселина. В случай на големи повърхности това може да се постигне чрез 
рециркулиране на киселината. Може да се отдели водороден газ в процеса на пасивиране, 
което води до наличието на експлозивна атмосфера в резервоарите. Поради това трябва да 
се вземат подходящи мерки, за да се избегне натрупването или запалването на такава 
атмосфера.